Zsukovszkij udvari felemelkedését Napóleon 1812-es inváziója, és a francia, mint az orosz arisztokrácia által favorizált idegennyelv elutasítása hozta meg. Mint sokan mások, ő is önkéntes volt Moszkva védelmében, és a borogyinói csatában. Itt csatlakozott Kutuzov marsall vezetése alatt álló általános orosz törzskarhoz. Feladata a morál és propaganda felügyelete lett. A háború után átmenetileg Dolbinóban telepedett le, Moszkvához közel. Itt élte meg 1815-ben a „Dolbinói ősz”-t, mint a költői kreativitás kirobbanó élményét. Munkája felkeltette Alekszandra Fjodorovna nagyhercegnő – Miklós nagyherceg, a későbbi I. Miklós cár német születésű feleségének – érdeklődését, aki meghívta Szentpétervárra személyi orosztanárának. A legismertebb német fordításai, majd minden Goethe fordítása gyakorlófeladatnak készült Alekszandra hercegnő számára.